ส่วนที่ 1

 

ส่วนที่ 1

ข้อมูลทั่วไป

ชื่อบริษัท : บริษัท เอเซีย เมทัล จำกัด (มหาชน)

ชื่อย่อในตลาดหลักทรัพย์ : AMC

เลขทะเบียนบริษัท : 0107574700176

วันก่อตั้งบริษัท : 9 สิงหาคม 2536

วันจดทะเบียนเป็นบริษัทมหาชนจำกัด : 9 สิงหาคม 2547

วันเริ่มทำการซื้อขายในตลาดหลักทรัพย์

แห่งประเทศไทย :

ลักษณะการประกอบธุรกิจ : ประกอบธุรกิจเป็นศูนย์บริการเหล็กครบวงจร ได้แก่
การจำหน่ายเหล็กม้วน (Coiled) ทั้งชนิดรีดร้อน (Hot-Rolled)
และชนิดรีดเย็น(Cold-Rolled) เหล็กเคลือบสังกะสี (GI) เหล็กเคลือบอลูซิงค์(GL)
เหล็กเคลือบสี รวมทั้งรับตัดและจำหน่ายเหล็กแผ่น (Sheet) และเหล็กม้วนสลิต (Slitting
Coil) ตามขนาดที่ลูกค้า เป็นผู้ผลิตและจำหน่ายเหล็กรูปพรรณ ได้แก่ ท่อเหล็ก
และเหล็กโครงสร้างรูปตัวซี ที่ใช้ในอุตสาหกรรมต่างๆ

ที่ตั้งสำนักงานใหญ่และโรงงาน : เลขที่ 55, 55/1 หมู่ที่ 2 ซอยวัดหนามแดง ถนนศรีนครินทร์
ตำบลบางแก้ว

  อำเภอบางพลี จังหวัดสมุทรปราการ โทร. +66(0) 2383-4100

  แฟ็กซ์. +66(0)2383-4101-2

Home Page : www.asiametal.co.th

ที่ตั้งสำนักงานสาขาและโรงงานชลบุรี : เลขที่ 90/1 หมู่ที่ 10 ถนนฉะเชิงเทรา-สัตหีบ (ทล.
331) กม. 28.4

  ตำบลสระสี่เหลี่ยม อำเภอพนัสนิคม จังหวัดชลบุรี (อยู่ระหว่างการก่อสร้าง)

ที่ตั้งโรงงานบริษัทย่อย : บริษัท เอส ที ซี สตีล จำกัด

เลขที่ 6/10 หมู่ 1 ซอยวัดหนามแดง ถนนศรีนครินทร์ ตำบลบางแก้ว

อำเภอบางพลี จังหวัดสมุทรปราการ

: บริษัท เอเซียเมทัล แฟบบริเคชั่น จำกัด

เลขที่ 90/1 หมู่ที่ 10 ถนนฉะเชิงเทรา-สัตหีบ (ทล.331) กม.28.4

ตำบลสระสี่เหลี่ยม อำเภอพนัสนิคม จังหวัดชลบุรี

ที่ตั้งโรงงานบริษัทร่วม : บริษัท สางสินค้าผ่านแดนเวียงจันทน์ จำกัด

บ้านดงโพสี เมืองหาดทรายฟอง นครหลวงเวียงจันทน์

สาธารณรัฐประชาธิปไตยประชาชนลาว

ทุนจดทะเบียน : 549,973,800 บาท

ทุนที่ออกและเรียกชำระแล้ว : 479,937,265 บาท

จำนวนหุ้นที่ออกจำหน่าย : 479,937,265 หุ้น

มูลค่าที่ตราไว้หุ้นละ : 1 บาท

ชื่อ สถานที่ตั้ง ของบุคคลอ้างอิงอื่นๆ

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 2/7 หมู่ที่ 4 อาคารสถาบันวิทยาการตลาดทุน

ตลาดหลักทรัพย์แห่งประเทศไทย ชั้น 2

NORTHPARK แขวงทุ่งสองห้อง เขตหลักสี่ กรุงเทพมหานคร 10210

โทรศัพท์ 0-2596-9000

โทรสาร 0-2832-4994-6

ผู้สอบบัญชีรับอนุญาต : นายเจษฎา หังสพฤกษ์ ผู้สอบบัญชีรับอนุญาตเลขที่ 3759

บริษัท กรินทร์ ออดิท จำกัด

เลขที่ 138 อาคารบุญมิตร ชั้น 6 ห้องบี 1 ถนนสีลม แขวงสุริยวงศ์

  เขตบางรัก กรุงเทพมหานคร 10500

โทรศัพท์ 0-2634-2484-6

โทรสาร 0-2634-2668

เลขานุการบริษัท : นางสายฝน แสงดีแน่

โทรศัพท์ +66(0)2383-4100

โทรสาร +66(0)2383-4101-2

บริษัท เอเซีย เมทัล จำกัด (มหาชน) (“บริษัท”) ก่อตั้งเมื่อวันที่ 9 มีนาคม 2536
ด้วยทุนจดทะเบียนและเรียกชำระแล้วเริ่มแรก จำนวน 30 ล้านบาท โดยกลุ่มนายชูศักดิ์
ยงวงศ์ไพบูลย์ เพื่อประกอบธุรกิจเป็นศูนย์บริการเหล็กครบวงจร ได้แก่ การจำหน่ายเหล็กม้วน
(Coiled) ทั้งชนิดรีดร้อน (Hot-Rolled) และชนิดรีดเย็น(Cold-Rolled)
รวมทั้งรับตัดและจำหน่ายเหล็กแผ่น (Sheet) และเหล็กม้วนสลิต (Slitting Coil)
ตามขนาดที่ลูกค้ากำหนด และเป็นผู้ผลิตและจำหน่ายเหล็กรูปพรรณ ได้แก่ ท่อเหล็ก
และเหล็กโครงสร้างรูปตัวซี ที่ใช้ในอุตสาหกรรมต่าง ๆ โดย ณ วันที่ 31 ธันวาคม 2553
บริษัทมีทุนจดทะเบียน 549.97 ล้านบาท และเรียกชำระแล้ว 479.93 ล้านบาท
และกลุ่มยงวงศ์ไพบูลย์ยังคงเป็นผู้บริหารและเป็นผู้ถือหุ้นใหญ่ในสัดส่วนร้อยละ 28.10
ของทุนชำระแล้ว และกลุ่มคุณหญิงปัทมา ลีสวัสดิ์ตระกูล ถือหุ้นในสัดส่วน ร้อยละ16.67
ของทุนชำระแล้ว รวมทั้งกลุ่มสุธีรชัย ถือหุ้นในสัดส่วน ร้อยละ 17.87 ของทุนชำระแล้ว

กลุ่มบริษัทประกอบด้วยบริษัทย่อย 3 บริษัท คือ

1.  บริษัท เอส ที ซี สตีล จำกัด ถือหุ้นโดยบริษัทร้อยละ 99.99
    ซึ่งดำเนินธุรกิจผลิตและจำหน่ายท่อเหล็กทั้งชนิดกลมและชนิดเหลี่ยม ที่มีเส้นผ่าศูนย์กลาง 0.5
    นิ้ว (12 มิลลิเมตร) ถึง 1 นิ้ว (25 มิลลิเมตร) โดยมีกำลังการผลิตท่อเหล็กทุกชนิดรวม
    6,000 ตันต่อปี

2.  บริษัท เอเซียเมทัล แฟบบริเคชั่น จำกัด ถือหุ้นโดยบริษัทร้อยละ 55.00
    ซึ่งดำเนินธุรกิจให้บริการออกแบบผลิตโครงสร้างเหล็ก และรับเหมาก่อสร้างโรงงาน

3.  บริษัท สางสินค้าผ่านแดนเวียงจันทน์ จำกัด ถือหุ้นโดยบริษัทร้อยละ 40.00
    ซึ่งดำเนินธุรกิจให้บริการคลังสินค้า โดยบริษัทฯ ยังคงอยู่ในระหว่างการดำเนินการก่อสร้าง
    ยังไม่เริ่มดำเนินธุรกิจ

บริษัท เอเซีย เมทัล จำกัด (มหาชน)
ได้แบ่งผลิตภัณฑ์และบริการออกตามลักษณะการประกอบธุรกิจเป็น 2 ประเภท ดังนี้

1. ศูนย์บริการเหล็ก

บริษัทให้บริการจัดหาผลิตภัณฑ์เหล็กในลักษณะศูนย์บริการเหล็ก ทั้งเหล็กแผ่นรีดร้อนชนิดม้วน
และเหล็กแผ่นรีดเย็นชนิดม้วน จำหน่ายให้แก่ ผู้ค้าส่งเหล็ก และลูกค้าที่เป็นโรงงานเหล็กต่าง ๆ
ซึ่งลูกค้าจะนำไปใช้ในการแปรรูปเป็นชิ้นงานเหล็กต่าง ๆ ต่อไป
รวมถึงการให้บริการรับตัดเหล็กตามขนาดต่าง ๆ ที่ลูกค้าต้องการ
และเป็นตัวแทนจำหน่ายเหล็กชนิดต่างๆ เพื่อตอบสนองความต้องการที่จะใช้ในงานอุตสาหกรรม
โดยเน้นการบริการก่อน และหลังการขาย
บริษัทมุ่งเน้นการสร้างความพึงพอใจของลูกค้าโดยคำนึงถึงคุณภาพของสินค้าเป็นอันดับแรก ซึ่งในปี
2553 บริษัทมีรายได้จากการจัดหาผลิตภัณฑ์เหล็ก คิดเป็นร้อยละ 49.64 ของรายได้รวม

  2. การแปรรูปผลิตภัณฑ์เหล็ก

บริษัทให้บริการตัดเหล็กเป็นเหล็กม้วนสลิต เหล็กแผ่น และแปรรูปเหล็กรูปพรรณ ได้แก่ ท่อเหล็ก
และเหล็กโครงสร้างรูปตัวซี ซึ่งในปี 2553 บริษัทมีรายได้จากการแปรรูปผลิตภัณฑ์เหล็ก
คิดเป็นร้อยละ 50.12 ของรายได้รวม

กลุ่มบริษัทมีกำลังการผลิตและจำหน่ายเหล็กทุกประเภทในปัจจุบันรวม 300,000 ตันต่อปี
โดยแบ่งออกเป็นกำลังการผลิตของบริษัท เท่ากับ 294,000 ตันต่อปี และของบริษัทย่อย 6,000
ตันต่อปี ซึ่งในส่วนของบริษัท แบ่งออกเป็น กำลังการผลิตเหล็กม้วนสลิต 54,000 ตันต่อปี
กำลังการผลิตเหล็กแผ่น 105,000 ตันต่อปี กำลังการผลิตท่อเหล็ก 75,000 ตันต่อปี
และกำลังการผลิตเหล็กโครงสร้างรูปตัวซี 66,000 ตันต่อปี โดยในปี 2553
บริษัทใช้กำลังการผลิตรวมร้อยละ 35.88 ของกำลังการผลิตรวม ส่วนกำลังการผลิตของบริษัทย่อย
เป็นกำลังการผลิตท่อเหล็กทั้งชนิดกลมและชนิดเหลี่ยม 6,000 ตันต่อปี ซึ่งในปี 2553
ใช้กำลังการผลิตร้อยละ 38.84 ของกำลังการผลิต (รายละเอียดในส่วนที่ 2 ข้อ 3
การประกอบธุรกิจแต่ละสายผลิตภัณฑ์)

บริษัทจัดซื้อเหล็กแผ่นรีดร้อนซึ่งเป็นวัตถุดิบหลักในการผลิตจากผู้ผลิตเหล็กแผ่นรีดร้อนในประเทศ
ได้แก่ บริษัทในกลุ่ม บมจ.สหวิริยาสตีล อินดัสตรี,บริษัทในกลุ่ม บมจ.จี สตีล และบมจ.จีเจสตีล
โดยบริษัทจัดจำหน่ายสินค้าให้แก่ลูกค้าภายในประเทศทั้งหมด ซึ่งลูกค้าของบริษัทสามารถแบ่งออกเป็น
2 กลุ่ม คือ กลุ่มผู้ค้าส่งเหล็ก เป็นกลุ่มผู้ดำเนินธุรกิจค้าส่งเหล็กทั้งในเขตกรุงเทพและปริมณฑล
ซึ่งมูลค่าการจำหน่ายให้แก่ลูกค้ากลุ่มนี้คิดเป็นร้อยละ 50 ของรายได้รวมของบริษัท
และกลุ่มผู้ประกอบการในอุตสาหกรรมต่างๆ เช่น อุตสาหกรรมเฟอร์นิเจอร์
อุตสาหกรรมเครื่องใช้ไฟฟ้า อุตสาหกรรมยานยนต์ เป็นต้น
ซึ่งมูลค่าการจำหน่ายให้แก่ลูกค้ากลุ่มนี้คิดเป็นร้อยละ 50 ของรายได้รวมของบริษัท
และบริษัทไม่มีการขายสินค้าให้ลูกค้ารายใดรายหนึ่งเกินร้อยละ 10 ของรายได้รวมของบริษัท

บริษัทเน้นความสำคัญของคุณภาพของสินค้าและการบริการ รวมทั้งการจัดส่งสินค้าที่ตรงต่อเวลา
โดยสินค้าเหล็กโครงสร้างรูปตัวซี และท่อเหล็ก
ของบริษัทได้รับเครื่องหมายมาตรฐานอุตสาหกรรมจากกระทรวงอุตสาหกรรม
พร้อมกันนี้บริษัทใช้ระบบการบริหารงานคุณภาพในการผลิต ISO 9001 : 2008
มาใช้ในการบริหารงาน
เพื่อเป็นการยืนยันต่อลูกค้าถึงการให้ความสำคัญในคุณภาพของสินค้าและบริการของบริษัท
บริษัทยังได้เตรียมการก่อสร้างอาคารสำหรับการฝึกอบพนักงานที่โรงงานแห่งที่ 2 (พนัสนิคม)
เพื่อเป็นการยกระดับมาตรฐานการผลิตและการบริหารการจัดการของบริษัทในอนาคตอย่างยั่งยืน